Maak-dit-self skoonheidsprodukte | rooi rose Maak-dit-self skoonheidsprodukte | rooi rose
Onthou hierdie wenke as jy dalk onbepland iewers oorslaap, sonder om jou badsakkie in te pak. Jy kan goed regkom met bestanddele uit jou gasheer/vrou se kombuis! Dit kan ook 'n lekker manier wees om tieners besig te hou wanneer daar 'n klomp is wat oorslaap.
Resepte verskaf deur Karen Doyle, redakteur van www.faithful-to-nature.co.za
1. Asynsjampoe vir blink hare
Asyn verwyder opgehoopte vuilheid van jou haarwortels en maak ook jou haarvliesies toe wat dit mooi blink laat lyk en minder laat koek.
Meng een tot twee eetlepels appelasyn in 'n koppie water, gooi dit bietjie vir bietjie oor jou kop en masseer met jou vingers. Spoel af.
Pssst: gebruik na die tyd 'n klein bietjie olyf- of avokado-olie om jou hare sag te maak. Gebruik jou vingers (of 'n kam as jy een het), en kam die olie deur jou hare.
Ideaal vir die oggend na die vorige aand … As jou gesig effens geswel is en jy donker kringe onder jou oë het, is hierdie masker 'n goeie een. Dit maak jou vel stywer, laat die swelsel sak en verminder sirkels onder die oë. Kaffeïen word maklik geabsorbeer en die resultate is byna dadelik sigbaar.
Meng 'n eetlepel kitskoffie met 'n klein bietjie warm water om 'n pasta te vorm. Laat dit afkoel. Wend die masker aan en los dit aan jou gesig vir 20 minute. Jy sal sommer voel hoe jou vel stywer en wakkerder word. Spoel dit af met warm water.
3. Olyf- of kokosneutolie-gesigreiniger
Eerder as om met jou grimering aan te slaap omdat jy niks by jou het nie, probeer hierdie! Dit haal selfs maskara af en jy sal beslis nie jou gasheer of -vrou se kussingslope met grimering besmeer nie.
Gooi 'n bietjie olyfolie in jou hand (min of meer die grootte van 'n 20 sent stuk), vryf jou hande teen mekaar om die olie warm te maak en masseer dit aan jou gesig. Gebruik stadige, ferm bewegings. Week jou waslap in warm stomende water. Hou dit oor jou gesig tot dit afkoel en vee saggies die olie af. Spoel jou waslap af en herhaal twee tot drie keer. As jou vel styf voel, gebruik 'n klein druppel olie, vryf dit tussen jou klam handpalms en tik dit aan jou klam gesig.
4. Post-tranedal teesakkie-hulp vir pofferige oë
As jou oë baie pofferig lyk as jy wakker word is hierdie ou raat een waarvan jy nie moet vergeet nie.
Gooi twee teesakkies in 'n koppie met kookwater, laat dit effens trek en druk die water uit. Lê plat en sit 'n tee-sakkie op elke oog en los dit daar vir so 15-20 minute.